VEGA Præsenterer

**Emil Kruses dansevenlige fusionsunivers af melodisk pop og hiphop**

*Den tidligere VEGAs udvalgte-artist blander hiphop med melodiøse omkvæd i et kreativt og originalt tekstunivers, der imponerer anmeldere og publikum landet over. Den 14. september vender han tilbage med sin helt egen koncert i Lille VEGA.*

Rapperen Emil Kruse har en længere historie i dansk hiphop, hvor han bl.a. er kendt som tidligere medlem i grime-duoen Sleng fra Vangede. I dag udgiver han musik i eget navn med fokus på en ny lyd og et nyt univers. Musikken har fået et mere melodiøst udtryk, der tiltrækker både vanlige hiphop-smagsdommere og danseglade festgængere.

Udover i en årrække at have udgivet musik under navnet Aesthetic, har Kruse i eget navn udgivet det fremragende nummer ”Hvorhen”, hvor han på elegant vis kombinerer rå og urban hiphop med pop-inspirerede og elegante omkvæd. Alt sammen tilsat tankevækkende og original lyrik.

I 2016 udkom den yderst anmelderroste ep, *Slumromantiker*, som bl.a. høstede 6 hjerter I Politiken. Soundvenue, der kvitterede med 5 ud af 6 stjerner, konkluderer om ep’en: *”…Først og fremmest har Kruse bare komponeret en håndfuld rigtig gode sange, hvor håndværket er i orden.”*

Til sensommer udkommer Emil Kruses nye ep, men allerede til maj lander singlen ”Hørt Fra Dig”. Koncerten i Lille VEGA bliver Emil Kruses eneste officielle egen koncert i hele 2017.

**Fakta om koncerten:**

Emil Kruse (DK)

Torsdag den 14. september 2017 kl. 20.00

Lille VEGA, Enghavevej 40, 1674 København V

Billetpris 130 kr. + gebyr

Billetsalg starter i dag via vega.dk og Ticketmaster